OpenLLM-France/wikimedia huggingface dataset:
# Luke Uribe-Etxebarria

Luke Uribe-Etxebarria Apalategi (Beasain, 1965eko ekainaren 25a) VII., VIII. eta IX. legegintzaldietako EAJko eusko legebiltzarkidea da. Asteasuko udaleko zinegotzia eta Europako Batasuneko Eskualdeen Batzordeko idazkari orokorraren gabineteko kidea da.
Informazio Zientzietan lizentziaturik eta Europar Zuzenbidean diplomaturik, Real Sociedad-eko bazkidea eta akzioduna, Sabino Arana Kultur Elkargoko, Euskadi Txirrindulari Fundazioaren eta Elkarte gastronomikoaren bazkidea ere bada.
Euskara, gaztelania, frantsesa eta ingelesa hizkuntzak menperatzen ditu.

## Ikus, gainera

* Eusko Legebiltzarra
* EAJ
* Datuak: Q12262710
# Lupoč

Lupoč Eslovakiako udalerri bat da, Lučeneceko barrutian kokatuta. 9,34 km²ko azalera du eta 232 biztanle 2017ko datuen arabera.

## Historia

Idatzizko lehen aipamena 1333. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1030928
* Multimedia: Lupoč / Q1030928
# Lupsingen

Lupsingen Suitzako udalerria da. Basilea Herrialdea kantonamenduan dago, Liestal barrutia barrutian. 2014an 1,436 biztanle zituen 3,12 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66506
* Multimedia: Lupsingen / Q66506
Seltisberg Bubendorf Ziefen
# Lupton (Arizona)

Lupton Ameriketako Estatu Batuetako erroldak esleitutako leku bat da. Apache konderrian kokatuta dago, Arizona estatuan. 19 biztanle ditu, 0,901569 kilometro koadroko azaleran banatuta.

## Ikus, gainera

* Apache konderria

## Kanpo estekak

* Datuak: Q5929158
* Multimedia: Lupton, Arizona / Q5929158
# Lupu zubia

Lupu zubia (txinera tradizionalez: 盧浦大橋; txinera sinplifikatuz: 卢浦大桥; pinyinez: Lúpǔ Dàqiáo), Txinako Herri Errepublikako Shanghai udaltasunean dagoen arkudun zubia da. Gaur egun, munduko arkudun zubirik luzeena da 3.900 metro luze delarik.

## Ezaugarriak

Zubia eraikitzeko 302 milioi dolar erabili zituzten eta ofizialki 2003ko ekainaren 28an zabaldu zen. Huangpu ibaiaren gainean eraikitako zubi hau 2003ra arte munduko arkudun zubirik luzeena zen Mendebaldeko Virginiako Fayettevilleko zubia baino 32 metro luzeagoa da.

## Ikus, gainera

* Txinako zubien zerrenda

## Kanpo estekak

* (Ingelesez) Zubiaren eraikuntzari buruzko webgunea.
* Datuak: Q1194232
* Multimedia: Lupu Bridge / Q1194232
# Maider Zabalegi Galardi

Maider Zabalegi Galardi (Oiartzun, 1976ko azaroaren 24a) gipuzkoar abeslari eta konpositorea da.

## Biografia

14 urte zituela Alaitz Telletxea Tolosarekin trikiti bikotea osatu zuen, Alaitz eta Maider izenekoa eta 1990 hamarkadaren bukaeran arrakasta itzela lortu zuten. Hiru disko kaleratu zituzten 2004an eszenatokiei agur esan zioten arte.
Hamarkada bat pasa ondoren 2017. urtean bakarrean proiektu berriari ekin dio eta martxoan lehenengo diskoa kaleratu zuen, Zuei izenekoa. 2019an atera zuen bigarren diskoa, Bidean izenekoa.

## Diskografia
### Alaitz eta Maider

* Alaitz eta Maider (1997, Elkar)
* Inshala (1999, Elkar)
* Auskalo (2002, Elkar)

### Bakarka

* Zuei (2017, Elkar)
* Bidean (2019, Baga Biga)

## Erreferentziak

* ↑ «Zuei» www.badok.eus (Noiz kontsultatua: 2019-04-09).
* ↑ «Bidean» www.badok.eus (Noiz kontsultatua: 2019-04-09).

## Kanpo estekak

* Datuak: Q28921003
* Multimedia: Maider Zabalegi / Q28921003
# Maider Redin

Maider Redin Pagaldai (Donostia, 2000) gipuzkoar igerilaria da. Tximeleta estiloan espezializaturik dago eta Espainiako txapelduna izan zen 2021ean. 50m eta 100m tximeleta estiloko Euskal Herriko errekorrak ditu. Easo Igeriketa Taldeko kidea da.

## Biografia

8 urte zituela igeriketa sinkronizatua egiten hasi zen eta 14 urterekin hasi zen igeriketan. Hasieran bizkar estiloan aritu zen baina hasi eta bi urtetara tximeleta estilora pasa zen. 2021ean Espainiako txapelduna izan zen 50 m tximeleta proban eta 2022an 100 metrotako Euskal Herriko errekor berria ezarri zuen Euskal selekzioarekin Canet de Rossellón jokaturiko meetingean.

## Lorpenak

* Espainiako txapelketa:
** 50 m, udako txapelketa (1): 2021.
** 100 m, neguko txapelketa (0): bigarren 2022an.

## Marka pertsonalak

* 50 m tximeleta: 26.95 (Palma Mallorcakoa, 2021eko azaroaren 27an)
* 100 m tximeleta: 1:00.79 (Canet de Rosselló, 2022ko maiatzaren 28an)

## Erreferentziak

* ↑ Etxeberria, Julen. (2023-08-11). «Aske egin nahi du hegan» Berria (Noiz kontsultatua: 2023-08-11).
* 1 2 «Maider Redin igerilariarekin elkarrizketa» Euskal Herriko Kirol Errekorrak 2022-12-24 (Noiz kontsultatua: 2023-08-11).
* ↑ (Gaztelaniaz) Vega, Ana. (2021-08-04). «Maider Redin, campeona de España en 50 mariposa» El Diario Vasco (Noiz kontsultatua: 2023-08-11).
* ↑ «Maider Redinek errekorra jarri du tximeleta estiloko 100 metroko proban» Euskal Herriko Kirol Errekorrak 2022-05-30 (Noiz kontsultatua: 2023-08-11).

## Kanpo estekak

* Datuak: Q121361652
# Maider Olleta

Maider Olleta Pérez (Iruñea, 1977ko urriaren 10a - ) nafar gimnasta erritmiko ohia da.

## Biografia

SCDR Anaitasuna klubean ekin zion gimnasia erritmikoari hiru urte besterik ez zituela. 1993an Espainiako selekziorako hautatu zuten. Europako Txapelketan bi brontzezko domina lortu zituen. Gimnastika utzi zuenean, EHUn Soin Hezkuntzako Euskal Erakundean ikasi zuen.

## Erreferentziak

* ↑ Fernández del Valle, Aurora. (1995). Gimnasia rítmica deportiva: aspectos y evolución. ESM ISBN 978-84-85977-60-4..
* Datuak: Q20963504
# Maider Yabar

Maider Yabar (Donostia, Gipuzkoa, 1977ko ekainaren 6a - ) euskal trapezista zinema eta telebistako aktorea da, eta zeinu hizkuntza interpretea ere bai.

## Biografia

1998an Sí, quiero... filmean egin zuen debuta eta ondoren Antzerkian aritu zen batez ere. 2003an Martin telesaileko atal batean agertu zen.
Bere bizimodua ordea zirkuan zentraturik dauka, trapezista lanean hain zuzen ere. 2010ean Buruz Behera zirku eta antzerki konpainia sortu zuen eta aurrez Azulkillas kale antzerki konpainiaren sorreran ere hartu zuen parte.

## Filmografia
### Zineman

* Sí, quiero... (1998)

### Telebistan

* Martin (2003) - atal bakarra

## Antzerkia

Hauek dira Maider Yabarrek zirku antzerkian egindako lanak:
* Aitarekin jolasean (1998, Ttanttaka)
* Sinvergüenzas (2000-2002, Vaivén)
* Sketch teatral Gaztetxulo (2001, Tentazioa)
* Encubando la luna (2005, Azulkillas)
* Historias de un baúl (2007, Azulkillas)
* Tacones al aire (2010, Buruz Behera)
* Garabato (2011, Buluka)
* Las dos caras de la Luna (2011, Hika)
* Soy ellas / Haiek naiz (, Rojo Telón)
Sariak:
* 2000: Sinvergüenzas lanagatik Euskal Aktoreen Elkartearen izendapena
* 2001: Sinvergüenzas lanagatik Donostia saria
* 2005: Encubando la luna lanagatik Leioako Off jaialdian
* 2006: Golfes Circ de la Fira de Circ de Trapezi jaialdiko lehen saria (Vilanova i la Geltru)
* 2007: Historias de un baúl lanagatik Muestra de Teatro de Calle de Palencia jaialdian lehen saria

## Erreferentziak

* 1 2 3 (Gaztelaniaz) Iametza. «MAIDER YABAR» euskalaktoreak.eus (Noiz kontsultatua: 2023-01-31).
* ↑ «Maider Yabar: "Buruz behera" - Bilbo» Uriola.eus (Noiz kontsultatua: 2023-01-31).
* ↑ «Maider Yabar» www.maideryabar.com (Noiz kontsultatua: 2023-01-31).

## Kanpo estekak

* Maider Yabarren webgune ofiziala
* Datuak: Q116532871
# Lijankijärvi

Lijankijärvi aintzira Finlandiako Enontekiö udalerrian dagoen aintzira bat da. Pöyrisjärvi eta Tarvantovaara eremu basatien artean dago, Leppäjärvi herrixkaren ondoan. Nahiz eta aintzira ez dagoen babestutako eremu batean, bertan, hegazti babestu asko aurki daiteke; hala nola, borrokalariak, istingor arruntak, kuliska pikartak, mendebal-txori mokomeheak, laponiako berdantzak, elur-berdantzak, elur-hontzak, eper zuriak, txirri lepokodunak, zapelatz galtzadunak, larre-buztanikarak, mendi-txontak, negu-txirtak, papourdinak, txirritxo handiak, txoka gorriztak, urre txirri arruntak, ahate gorriztak, ahatebeltzak, beltxarga oihulariak, zerra txikiak eta antzara hankagorriztak, hankahoriak, muturzuriak eta nanoak.
Beste ohiko biztanle batzuk azeri zuri eta gorriak, bisoi amerikarrak, elur-orein etxekotuak, erbinude arrunt eta zuriak, hartz arreak, ipar-katamotzak, jatunak eta otsoak dira.
Palojärvi eta Näkkäläjärvi aintzirak iparraldean Lijankijärvi aintziraren bizilagun nagusiak dira. Inguruko muinoen gailurretatik erortzen den urak betetzen du aintzira; bestalde, ateratzeko orduan, ura Palojoki ibairen bidez, Könkämäenora isurtzen da, azkenik, Botniako Golkoraino iristeko.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da. Gutxi gorabehera, azarotik ekainera izoztua egon ohi da aintzira eta bertako uharte txikia zuhaizti txiki bilakatzen da lurzoru izoztuaren gainean.

## Erreferentziak

* ↑ Pöyrisjärven erämaa

## Kanpo estekak

* Datuak: Q12262305
# Lijiang poni

Lijiang ponia Txinako bertako zaldi arraza bat da. Bere tamaina zein beste hainbat ezaugarriengatik ponien sailkapen taldean sartzen da.
Nahiko zaldi arraza modernoa da, 1944.en urtean Lijiang distritoan sortua bertako nekazarien laneterako zein garraio lanetarako. Lijiang ponia hainbat zaldi arraza gurutzatuz sortu zuten. Horretarako bertako abereak Arabiar zaldiekin, Yili poniekin, Hequ poniekin, Kabarda zaldiekin eta Ardennes zaldiekin gurutzatu zituzten.

## Erreferentziak

* 1 2 http://www.theequinest.com/breeds/lijiang/

## Kanpo estekak

* (Ingelesez) Arrazari buruzko artikuloa "The equinest" entziklopedian
* Datuak: Q6547011
# Likantropia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Likantropia adimenaren eritasuna da, gaixoari otsoa edo beste animaliaren bat dela sinestarazten diona. Uste ohi denez, gaixoak bizi den eskualdeko piztia harrapari arriskutsuenaren itxura hartzen du: otsoa Europan eta Asia iparraldean, hiena edo lehoinabarra Afrikan, eta tigrea Indian, Txinan, Japonian eta Asiako beste lekuetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Elhuyar Hiztegia
# Lijiang aireportua

Lijiang Aireportua (txineraz: 丽江市飞机场), (NAGE: LJG, NAZE: ZPLJ), Txinako Herri Errepublikako Yunnan probintziako Lijiang hirian dago.
1995ean zabaldu zen eta hiriaren erdigunetik 25 kilometro ekialdera dago.

## Hegaldiak

* Air China (Chengdu)
* China Eastern Airlines (Chengdu, Jinghong/Xishuangbanna, Kunming)
* China Southern Airlines (Chongqing, Kunming)
* China West Air (Chongqing)
* Deer Jet (Chengdu, Kunming)
* Lucky Air (Jinhong/Xishuangbanna, Kunming)
* Shanghai Airlines (Kunming)
* Shenzhen Airlines (Chongqing, Kunming, Shenzhen)
* Sichuan Airlines (Chengdu, Chongqing)
* United Eagle Airlines (Chengdu)

## Ikus, gainera

* Txinako Herri Errepublikako aireportuen zerrenda

## Kanpo estekak

* (Txineraz) Aireportuaren webgunea.
* Datuak: Q1431877
* Multimedia: Lijiang Airport / Q1431877
# Lika-Senj eskualdea

Lika-Senj (kroazieraz Ličko-senjska županija) Kroaziako Kvarner itsasertzeko eskualde bat da. Mugakide ditu iparraldean Primorje-Gorski Kotar eskualdea eta hegoaldean Zadar eskualdea. 51.022 biztanle zituen 2011n, eta hiriburua Gospić da.

## Geografia

Kapela eta Velebit mendikateek zeharkatzen dute ingurunea. Mendirik altuenak Vaganski (1.757 m), Sveto brdo (1.751 m) eta Mali Rajinac (1.699 m) dira. Hiru parke nazional daude eskualdean: Plitvice, Paklenica eta Sjeverni Velebit.

## Banaketa administratiboa

4 hiri eta 8 udalerrik osatzen dute Lika-Senj eskualdea.
* Hiriak
** Gospić
** Novalja
** Otočac
** Senj
* Udalerriak
** Brinje
** Donji Lapac
** Karlobag
** Lovinac
** Perušić
** Plitvička jezera
** Udbina
** Vrhovine

## Kanpo estekak

* (Kroazieraz) Lika-Senj eskualdeko web orria
* Datuak: Q58081
* Multimedia: Lika-Senj County / Q58081
# Likaon (mitologia)

Greziar mitologian, Likaon (antzinako grezieraz: Λυκάων) Arkadiako alegiazko erregea izan. Errege maltzur eta ankerra zen, eta jainkoen errege Zeusi iruzur egin nahi izan zion otordu batean giza haragia eskainiz. Zeus konturatu zen eta haserrean uholdeak bidali zituen lurra hondatzera.
Likaon zigortzeko Zeusek otso bilakatu zuen.

## Erreferentziak

* ↑ Lur entziklopedietatik hartua.
* ↑ Hertz, Wilhelm. (1862). Der Werwolf. Beitrag zur Sagengeschichte. Stuttgart: von A. Kröner.

## Kanpo estekak

* Datuak: Q501667
* Multimedia: Lycaon / Q501667
# Lijerica

Lijerica Kroaziako Dalmaziako eta Herzegovinako ekialdeko eremu kroaziarretako hari igurtzizko instrumentu bat da. Udare-itxurakoa da, eta arku batekin jotzen diren hiru hari ditu. Eskualdean tradizionala den linđo izeneko dantzari laguntzeko jotzen da. Lijerica izena bizantziar liratik dator (grezieraz: λύρα), Bizantziar Inperioko arku-instrumentutik, ziurrenik eboluzionatu zuena.
Lijerica sarritan herri musikarekin lotzen den arren, eskualdeko konposizio modernoetan ere erabiltzen da. Tresna hau erabiltzeagatik nabarmentzen den artista bat Mate Bulić da.

## Jatorria

Lijerica estuki lotuta dago Bizantziar Inperioko lira (lūrā) izeneko musika-tresnarekin, Europako arku-instrumentu gehienen aurrekoa eta garai hartako inperio islamikoetan erabilitako rebab-aren parekoa. IX. mendeko Ibn Khurradadhbih (h. 911) persiar geografoak, instrumentuei buruzko eztabaida lexikografikoan, bizantziar lira bizantziar instrumentu tipiko gisa aipatzen du urghun-ekin (organoa), shilyani-rekin (ziurrenik arpa edo lira mota bat) eta salandj-ekin batera. Bizantziar lira mendebaldera hedatu zen Europan zehar; XI eta XII. mendeetan, Europako idazleek bihuela eta lira terminoak elkarren artean erabili zituzten arku instrumentuak izendatzeko.
Geroko mendeetan, arku-instrumentu mota bi zeuden Europan: forma nahiko karratuagoa den bat, besoetan eutsita, beso-biolaren familia deitua izan zena; bestea, sorbalda leunagoekin eta belaunen artean jarrita, eta zango-biolaren taldekoa zena. Pizkundean, zango-biolak instrumentu dotore eta garrantzitsuak izan ziren; soinu ozenagoa sortzen zuen baso-biolaren familiaren (jatorriz ez hain aristokratikoa) aldean, batzuetan nagusitasuna galdu zuten.

## Erreferentziak

* ↑ Margaret J. Kartomi: On Concepts and Classifications of Musical Instruments. Chicago Studies in Ethnomusicology, University of Chicago Press, 1990
* ↑ "lira." Encyclopædia Britannica. 2009. Encyclopædia Britannica Online. 28 Feb
* ↑ stringed instrument. (2009). In Encyclopædia Britannica. Retrieved March 14, 2009, from Encyclopædia Britannica Online: http://www.britannica.com/EBchecked/topic/569200/stringed-instrument (Encyclopædia Britannica. 2009)

## Kanpo estekak

* Lirica - tradicijsko glazbalo hrvatskoga Jadrana
* Hercegovački etno okret Lijerica
* Datuak: Q1420096
* Multimedia: Lijerica / Q1420096
# Lijiang

Lijiang (txinera sinplifikatuz: 丽江市; pinyineraz: Lìjiāng Shì), Yunnan probintzian kokatutako prefektura mailako hiria da. Guztira, 1.137.000 biztanle inguru dauzka 2005eko erroldaren arabera eta 21.219 kilometro koadroko azalera.

## Banaketa administratiboa

* Gucheng Barrutia (古城区)
* Yongsheng Konderria (永胜县)
* Huaping Konderria (华坪县)
* Yulong Nakhi Konderri autonomoa (玉龙纳西族自治县)
* Ninglang Yi Konderri autonomoa (宁蒗彝族自治县)

## Klima

Datu klimatikoak (Lijiang, 1971−2000) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 20.7 | 21.9 | 25.0 | 28.9 | 30.6 | 32.3 | 31.4 | 28.0 | 27.3 | 26.1 | 23.6 | 22.8 | 32.3 |
| Batez besteko tenperatura maximoa (°C) | 13.5 | 14.7 | 17.1 | 20.0 | 23.1 | 24.0 | 23.1 | 22.7 | 21.3 | 20.0 | 16.9 | 14.4 | 19.2 |
| Batez besteko tenperatura minimoa (°C) | −0.2 | 2.0 | 4.8 | 7.8 | 11.1 | 14.3 | 14.5 | 13.6 | 12.2 | 8.7 | 3.5 | −0.1 | 7.7 |
| Erregistraturiko tenperatura minimoa (°C) | −7.0 | −6.0 | −4.0 | −1.3 | 3.5 | 6.2 | 6.9 | 6.6 | 4.4 | 0.9 | −4.5 | −10.3 | −10.3 |
| Pilatutako prezipitazioa (mm) | 2.3 | 5.8 | 16.7 | 21.0 | 55.8 | 167.3 | 242.2 | 206.3 | 160.8 | 70.0 | 16.0 | 3.8 | 968.0 |
| Prezipitazio egunak (≥ 0.1 mm) | 1.9 | 3.9 | 6.6 | 7.9 | 11.7 | 20.3 | 24.2 | 22.3 | 20.8 | 11.5 | 4.3 | 1.5 | 136.9 |
| Eguzki orduak | 259.9 | 229.7 | 248.4 | 233.4 | 225.1 | 156.7 | 134.2 | 155.0 | 138.8 | 195.2 | 226.6 | 260.3 | 2463.3 |
| Hezetasuna (%) | 46 | 46 | 49 | 54 | 59 | 73 | 81 | 83 | 83 | 73 | 62 | 53 | 63.5 |
| Iturria: ||||||||||||||

## Ikus, gainera

* Yunnan probintziaren banaketa administratiboa

## Erreferentziak

* ↑ http://cdc.cma.gov.cn/shuju/search1.jsp?dsid=SURF_CLI_CHN_MUL_MMON_19712000_CES&tpcat=SURF&type=table&pageid=3 China Meteorological Administration

## Kanpo estekak

* (Txineraz) Lijiang hiriko gobernuaren webgunea.
* Datuak: Q205914
* Multimedia: Lijiang / Q205914
# Likabitos

Likabitos (grezieraz: Lykavittos, Λυκαβηττός) Atenasen dagoen kareharri kretazeozko muinoa da.

## Geografia

277 metro izanda, muinoa Atenaseko lekurik altuena da. Bere oinarria pinuz beteta dago eta tontorrean XIX. mendeko San Jorgeko kapera (Hagios Georgios), antzerki eta jantoki bat ditu.
Muinoa turistentzako lekua da eta tontorra ailegatzeko funikularra erabil daiteke, Kolonaki auzotik hasita. Bere antzerkian greziar eta nazioarteko kontzertuak egiten dituzte eta baita urtero MAD Video Music Awards.

## Kondairak

Likabitos zenbait kondairatan agertzen da. Herri kondairak dio behin otsoz beteta zegoela, izan ere, bere izena "otsoek ibilitakoa (ibilitako muinoa)" esan nahi du.
Mitologikoki, Likabitos Atenak sortutakoa da. Honek Atenasko Akropolia eraikitzen ari zela, Palinitik ekarritako harria erori zitzaion Eriktonio zekarren saskia ireki zenean.

## Kanpo estekak

* Boguslawski, Alexander (2000). "Lykavittos Hill."
* Datuak: Q1357713
* Multimedia: Lycabettus / Q1357713
# Lope de Aguirre descuartizado

Lope de Aguirre descuartizado (Lope Agirre laurdenkatuta) 1963an Akademia Erraria-k plazaratu zuen liburu baten izenburua da. Auñamendi argitaletxearen eskutik, 1961eko urriaren 29an, Oñatiko auzoa den Araotzen Akademiak antolatu zuen jardunaldiaren testuak bildu ziren lan honetan. Urte horretan Lope Agirreren heriotzaren laugarren mendea bete zen eta haren irudia erreibindikatzeko antolatu zuten ekimen hura.

## Parte-hartzaileak

Liburuan egile hauen lanak jaso ziren:
* Kaletarra
* Angel Cruz Jaka
* Ignacio Zumalde
* Jose Maria Busca Isusi
* Juan Ignacio Uria
* Luis-Pedro Peña Santiago
* Jose Antonio Aiestaran
* Gabriel Zapiain
* Juan Jose Lasa
* Ramon Zulaika
* Elias Amezaga
* Luis Martin-Santos
* Luis Peña Basurto
* Jorge Oteitza
* Federico Zabala
Liburuan ere Lope Agirreren testu batzuekin batera, anonimoak diren egileen lanak biltzen dira.

## Oinarrizko ideiak

Akademikoek nolabait Espainiako historiografiak Agirreren aurkako ikuspegia salatzen zuten. Haien ustez, Agirre ez zen beste konkistatzaileak baino eroago edo basatiago. Historia garaileek idazten dute eta Agirreren kasuan ere horrela gertatu zen. Akademia Errariak Agirreren errebeldia erreibindikatu nahi zuen. Jakina, frankistentzat hori ez zen ideia egokia eta, horregatik, taldearen sustatzaile nagusia zen Juan Cruz Jakaren aurkako presioak areagotu zituzten.

## Bibliografia

* La Academia Errante: Lope de Aguirre descuartizado, Anexa bilduma 1-2, Auñamendi, 1963 - 239 or.

## Erreferentziak

* ↑ https://books.google.es/books/about/Lope_de_Aguirre_descuartizado.html?id=__FlAAAAMAAJ&redir_esc=y

## Kanpo estekak

* Datuak: Q109324685
# Lopera

Lopera Jaéngo udalerria da, Campiña eskualdean dagoena.
2008ko urtarrilaren 1eko erroldaren arabera 4.028 biztanle zituen.

## Ikus, gainera

* Jaéngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q782775
* Multimedia: Lopera / Q782775
# Loperhet

Loperhet (bretainieraz Loperc'hed) Bretainiako Finistère departamenduko udalerria da.

## Kanpo estekak

* Datuak: Q495647
* Multimedia: Loperhet / Q495647
# Lope de Aguirre, príncipe de la libertad

Lope de Aguirre, príncipe de la libertad (euskaraz: «Lope Agirre, askatasunaren printzea») Miguel Otero Silva idazle venezuelarren seigarren liburua izan zen. 1979an plazaratuta, beste liburuekin alderatuta, Oterok Lope Agirreren irudi positiboa erakusten du. Liburuak edizio eta itzulpen ugari ezagutu ditu.

## Argumentua

Eleberriak Lope Agirreren biografia jasotzen du baina konkistatzailea ez du deabru gisa erakusten; alderantziz, Espainiako erregearen aurkak altxatu izana pertsonaia askatasunaren aldeko mito giso erakusten du. Eleberrian Peruko erregeordeak bultzatutako espedizioa azaltzen du. Espedizio hori, Pedro Urtsua nafarroaren agindupean, 1560an martxan jarri zen. Urtsuarekin batera bere amorantea zen Inés de Atienza zihoan. Espedizioan ere Lope Agirre eta bere alaba zeuden.
Urtsuaren bidegabekeriek soldadu talde bati haren hilketa planeatzera erama zioten. Ondoren Filipe II.a Espainiakoari gutun bat idatzi zioten. Gutun hori guztiek sinatu zuten, Agirre tartean; honek, bere sinaduraren ondoan, "traidore" hitza idatzi zuen. Espedizioa aurrera joan ahala, nekeak, gaixotasunek, beroak espezioaren parte hartzaileak kaltetu zituzten. Laster Agirre taldearen burua bihurtu zen eta aurkariak akabatu zituen.
Oterok, oinarri gisa, erregeari Agirrek idatzi zion gutuna hartu zuen. Testu horretan koroatik independentea adierazten du bere burua eta Ameriketako lurrak bere agindupetatik kanpo daudela baieztatzen du. Nolabait, Amerikako independentziaren aldeko lehen urrats bezala aztertzen du Oterok Agirreren adierazpena.

## Erreferentziak

* ↑ Bartzelona: Seix Barral argitaletxea.
* ↑ http://www.agenciabalcells.com/autores/obra/miguel-otero-silva/lope-de-aguirre-principe-de-la-libertad/

## Kanpo estekak

* Datuak: Q5978808
# Lopeno (Texas)

Lopeno Ameriketako Estatu Batuetako erroldak esleitutako leku bat da. Zapata konderrian dago, Texas estatuan. 70 biztanle ditu, 2,116603 kilometro koadroko azaleran banatuta.

## Ikus, gainera

* Zapata konderria

## Kanpo estekak

* Datuak: Q2456813
# Lope de Vega Institutua

Lope de Vega Institutua (gaztelaniaz: Instituto Lope de Vega) 1933ko abuztuaren 26an irekitako Madrilgo eskola publikoa da, Madrilgo Hezkuntza Kontseilaritzaren menpe egonik. Institutuaren izena Barrokoko idazleari eginiko omenaldia da. Eraikinak balore artistiko berezia du.

## Eraikina

Eraikina San Bernardo eta Daoiz kaleen artean dago, izkina eginez, Unibertsitatean auzoan, Madrilgo erdigunean. 1999ko martxoaren 26an kultura-intereseko ondasuna izendatu zuten, monumentuko kategoriarekin. Eskola, jatorriz, XVIII. mendeko jauregia da. Jabea Castromonteko Kondea zen. Fernando VII.a erregearen garaietan moja-komentua izan zen. 1839an bertan Irakasleen Eskola Pablo Montesinosek zuzentzen zuen Pedagogia Museoa egokitu ziren. Gaur egun ere, 2005-2006 ikasturtetik, museo txiki bat dago eskolan.

## Helbidea

San Bernardo kalea, 70. 28015 Madril. Telefonoak: 915 321 362 / 915 325 413.

## Kanpo estekak

* (Gaztelaniaz):Institutuaren webgune ofiziala.
* (Gaztelaniaz):Institutuaren historia Youtuben.
* Datuak: Q6041341
* Multimedia: Instituto Lope de Vega, Madrid / Q6041341
# Lope de Rueda

Lope de Rueda (Sevilla, Espainia, 1505-1510 inguruan - Kordoba, Espainia, 1565) espainiar antzerkigilea izan zen.

## Biografia

Pasoak, antzerki-lan labur irrigarriak, herri-hizkera eta gaietan oinarrituak idatzi zituen gehienbat, eta horiek egin zuten ospetsu. Lope de Ruedaren lanaren bitartez finkatu zen Italiako eragina Espainiako antzerkigintzan. Las aceitunas ("Olibak") da haren paso famatuenetako bat.

## Lope de Rueda euskaraz

Euskaraz bere paso ezagunena itzulita dago: Las aceitunas, euskaraz Zenbatetan sagarrak?. Itzultzailea Jose Luiz Nazabal izan zen, 1932an, eta Antzerti aldizkarian plazaratuta, 7. zenbakia, 1932ko uztailean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://antzerti.armiarma.eus/antz0704.htm

## Kanpo estekak

* Las aceitunas euskaraz.
* Datuak: Q52206
* Multimedia: Lope de Rueda / Q52206